text: যুদ্ধ অপরাধীদের বিচার কার্য অচিরেই হবে ॥ মধ্যবর্তী নির্বাচন বাংলাদেশে হবেনা ---- নৌ-পরিবহন মন্ত্রী শাহজাহান খান
  যুদ্ধ অপরাধীদের বিচার কার্য অচিরেই হবে ॥ মধ্যবর্তী নির্বাচন বাংলাদেশে হবেনা —- নৌ-পরিবহন মন্ত্রী শাহজাহান খান
  ০৫ নভেম্বার ২০১৪, ০৬:০১
  নৌ-পরিবহন মন্ত্রী শাহজাহান খান এম.পি বলেছেন, যুদ্ধ অপরাধীদের বিচার বাংলার মাটিতে হবেই হবে। তাদের আর ক্ষমা নেই। তাদের বিচার ও ফাঁসির রায় কার্যকর অচিরেই হবে। যুদ্ধ অপরাধীদের বিচার কার্যরায় বাস্তবায়ন করে বাংলাদেশকে একটি কলংকো মুক্ত ও সমৃদ্ধি শালী রাষ্ট্র গড়ে তুলতে হবে। গতকাল মঙ্গলবার বিকেল ৪টায় চাঁদপুর নৌ-বন্দর স্থায়ী করনের লক্ষ্যে সঠিক স্থান নির্ধারন ও পরিদর্শন কালে মন্ত্রী এ কথা বলেন। তিনি আরো বলেন, বি.এন.পি জামাত জোট ২০১৩ সালে এ সরকারকে বিনাশ করতে চেয়ে তারা নিজেরাই বিনাশ হয়ে গেছে। হরতাল দিয়ে ভাংচুর করে জামাতের যুদ্ধ অপরাধী নেতাদেরকে রক্ষা করা সম্ভব হবেনা। যেমন হেফাজতে ইসলাম পারেনি। তাদের পাশে এসে কেউ দাড়ায়নি। দর্নীতি থেকে বাঁচার জন্য বি.এনপি জোট মধ্য বর্তী নির্বাচন চায়। বাংলাদশে মধ্যবর্তী নির্বাচন হবেনা। মন্ত্রীর সাথে পরিদর্শনকালে ছিলেন, নৌ-সচিব, যুগ্ম সচিব রফিকুল ইসলাম, চাঁদপুর- ৩ আসনের এম পি ডা. দীপু মনি, বি.আই.ডব্লিউ.টি. এর চেয়ারম্যান ড. মোঃ শামছুদ্দোহা খন্দকার, এমপ্লয়ীজ ইউনিয়ন কেন্দ্রীয় সভাপতি আলহাজ্ব মোঃ আঃ রাজ্জাক। পরে মন্ত্রী চাঁদপুর শহরের মাদ্রাসা রোড, রকেট স্টীমার ঘাট ও সাবেক নৌ-টার্মিনাল পরিদর্শন করেন। বিকেল ৫টা থেকে রাত ৭টা পর্যন্ত চাঁদপুর সার্কিট হাউসে চাঁদপুরে আধুনিক নৌ-বন্দর নির্মানের লক্ষ্যে স্থানীয় সকল প্রশাসনিক কর্মকর্তা, রেল মন্ত্রনালয়ের সচিব, যুগ্ম সচিব ও চট্রগ্রাম বিভাগীয় রেলওয়ে কর্মকর্তাদের নিয়ে ব্যাপক আলোচনা করে চাঁদপুরে অত্যাধুনিক, আধুনিক পদ্ধতির ৫০০ কোটি টাকা ব্যয়ে দুটি নৌ-বন্দর নির্মানের আশ্বাস প্রদান করেন। এ সময় বক্তব্য রাখেন, রেল মন্ত্রনালয়ের যুগ্ম সচিব মোঃ আকবর হোসেন, জেডিজি মোঃ খায়রুল আলম, সাবেক পররাষ্ট্র মন্ত্রী ডা. দীপু মনি এমপি, চাঁদপুর ৪ আসনের এম পি ও জেলা আ"লীগের সভাপতি ড. মোহাম্মদ শামছুল হক ভুঁইয়া, বি.আই.ডব্লিউ.টি. এর চেয়ারম্যান ড. মোঃ শামছুদ্দোহা খন্দকার, সংরক্ষিত মহিলা আসনের এমপি অ্যাড. নুরজাহান বেগম মুক্তা, চট্রগ্রাম বিভাগীয় ভু-সম্পত্তি কর্মকর্তা ও উপ-সচিব মোঃ জসিম উদ্দিন, পৌর-মেয়র নাছির উদ্দিন আহম্মেদ, জেলা আ'লীগের সাধারন সম্পাদক আবু নঈম পাটওয়ারী দুলাল, চাঁদপুর প্রেসকাবের সভাপতি গোলাম কিবরিয়া জীবন, মৎস্য বনিক সমিতির সভাপতি মিজানুর রহমান কালু ভুইয়া, জেলা যুবলীগের যুগ্ম আহ্বায়ক সালাউদ্দিন মোঃ বাবর, সেচ্ছাসেবকলীগের যুগ্ম আহ্বায়ক এম এ হাসান লিটন, চাঁদপুর নৌ-বন্দর কর্মকর্তা মোঃ মোবারক হোসেন প্রমুখ। মন্ত্রী চাঁদপুরে স্টীমার সার্ভিস এমভি বাঙ্গালি চাঁদপুর ঘাটে যাত্রা বিরতীর জন্য চাঁদপুর বাসীর দাবির প্রেক্ষিতে নির্দেশ প্রদান করেন। এছাড়া চাঁদপুর নৌ-সীমানার হাইমচর, নীলকমল, তেলীর মোড়, কাটাখালি ও মতলব এলাকায় স্থায়ী ভাবে নৌ-পল্টন স্থাপনের আদেশ প্রদান করেন নৌ-মন্ত্রনালয়ের কর্মকর্তাদের। রাত সাড়ে ৭টায় তিনি বিআইডব্লিউটি এর সন্ধানি জাহাজ যোগে নারায়নগঞ্জের উদ্যেশে চাঁদপুর ত্যাগ করেন।